**RÁMCOVÁ DOHODA
pre havarijné poistenie motorových vozidiel**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa § 2 ods. 5 písm. g) a § 83 zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

Názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

IČO: 00 681 300

IČ DPH: SK2020318256

Bankové spojenie: Československá obchodná banka, a.s.

IBAN: SK37 7500 0000 0000 2533 2773

Zastúpená:

Zápis v: Obchodnom registri Okresného súdu Bratislava I,

Oddiel: Sa, Vložka číslo: 482/B

 (ďalej len „**poistník**“)

a

Názov:

Sídlo:

IČO:

IČ DPH:

Bankové spojenie:

IBAN:

Zastúpená:

Zápis v:

(ďalej len „**poisťovateľ**“);

(poistník a poisťovateľ spolu ďalej len „**zmluvné strany**“);

(ďalej len „**rámcová dohoda**“).

**PREAMBULA**

Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Poisťovateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) časti II „***Havarijné poistenie motorových vozidiel***“ zákazky „Poistenie motorových vozidiel“ (ďalej len „**Verejné obstarávanie**“).

1. **PREDMET RÁMCOVEJ DOHODY**
2. Predmetom tejto rámcovej dohody je záväzok poisťovateľa zabezpečiť poistníkovi možnosť uzavrieť spôsobom a podľa podmienok dohodnutých v tejto rámcovej dohode poistné zmluvy, predmetom ktorých bude havarijné poistenie motorových vozidiel, ktorých vlastníkom a/alebo držiteľom je poistník a ich častí a príslušenstiev tvoriacich štandardnú, povinnú a doplnkovú výbavu (ďalej len „**havarijné poistenie**“). Poisťovateľ sa zaväzuje poistiť motorové vozidlá uvedené v prílohe č. 2a rámcovej dohody alebo v poistnej zmluve podľa podmienok rámcovej dohody a poistník sa zaväzuje za poistenie motorových vozidiel zaplatiť poistné v súlade s podmienkami tejto rámcovej dohody. Podrobná špecifikácia služby je uvedená v prílohe č. 1 – Opis predmetu zákazky tejto rámcovej dohody.
3. Zoznam motorových vozidiel, ktoré sú predmetom havarijného poistenia pri uzatvorení rámcovej dohody, tvorí neoddeliteľnú prílohu č. 2a – Štruktúrovaný rozpočet ceny tejto rámcovej dohody (ďalej len „**príloha č. 2a**“). Pre vylúčenie pochybností sa zmluvné strany dohodli, že poistník má právo meniť zoznam vozidiel uvedený v prílohe č. 2a tejto rámcovej dohody pri uzatváraní individuálnych poistných zmlúv podľa tejto rámcovej dohody, pričom zmluvné strany sa dohodli, že pri zmene zoznamu vozidiel uvedených v príloha č. 2a nebudú uzatvárať dodatok k tejto rámcovej dohode.
4. Pre účely tejto rámcovej dohody sa
	1. *škodovou udalosťou* rozumie skutočnosť, ktorá môže byť dôvodom vzniku práv poisteného na plnenie poisťovateľa;
	2. *haváriou* sa rozumie náraz alebo stret vozidla, pričom náraz je zrážka vozidla s nepohyblivou prekážkou a stret je zrážka vozidla s pohyblivým objektom;
	3. *poistnou sumou* sa rozumie poistná hodnota veci;
	4. *novou cenou* sa rozumie nadobúdacia hodnota motorového vozidla pred zľavami bez DPH;
	5. *totálnou škodou* sa rozumie taká škoda, pri ktorej náklady na opravu poisteného motorového vozidla podľa normatívov výrobcu dosiahnu minimálne 95 % všeobecnej hodnoty motorového v**o**zidla vrátane príslušenstva tvoriaceho jeho povinnú, štandardnú a doplnkovú výbavu;
	6. *všeobecnou hodnotou* sa rozumie hodnota poistenej veci v danom mieste a čase, pri stanovení ktorej sú okrem vplyvu opotrebenia či iného znehodnotenia zahrnuté aj vplyvy trhu (predajnosť). Vyjadruje hodnotu poistenej veci pri jej potenciálnom predaji obvyklým spôsobom na voľnom trhu v čase bezprostredne pred škodovou udalosťou.
5. Účelom tejto rámcovej dohody je stanoviť práva a povinnosti zmluvných strán a štandardné podmienky obchodného vzťahu medzi zmluvnými stranami, ktoré sa budú aplikovať na individuálne havarijné poistné zmluvy (ďalej len „**poistná zmluva**“), ktoré budú zmluvné strany uzatvárať výhradne na výzvy poistníka podľa tejto rámcovej dohody. Poistná zmluva je uzatvorená podľa § 788 a nasl. zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“), predmetom ktorej je havarijné poistenie v minimálnom rozsahu podľa tejto zmluvy.
6. Neoddeliteľnou súčasťou poistnej zmluvy sú všeobecné poistné podmienky poisťovateľa a/alebo osobitné poistné podmienky poisťovateľa a/alebo všeobecné podmienky poskytnutia asistenčných služieb poisťovateľa (ďalej len „**VPP**“), pričom zmluvné strany sa dohodli, že ustanovenia tejto rámcovej dohody majú prednosť pred ustanoveniami VPP.
7. Zmluvné strany sa dohodli, že táto rámcová dohoda je dohodou rámcovou a ustanovenia tejto rámcovej dohody nemožno vykladať ako povinnosť poistníka vyzvať poisťovateľa na uzatvorenie poistnej zmluvy alebo uzatvoriť poistnú zmluvu. Poisťovateľovi nevzniká v súvislosti s neuzatvorením poistnej zmluvy na základe tejto rámcovej dohody žiadny finančný nárok na náhradu škody. Uzatvorenie poistnej zmluvy bude závisieť od aktuálnych potrieb poistníka a poistník si vyhradzuje právo nevyzvať poisťovateľa na uzatvorenie poistnej zmluvy, alebo neuzatvoriť poistnú zmluvu.
8. **SPÔSOB PLNENIA RÁMCOVEJ DOHODY**
9. Zmluvné strany sa dohodli, že havarijné poistenie sa uzatvára pre prípady:
	1. poškodenia alebo zničenia motorového vozidla v dôsledku havárie a/alebo
	2. odcudzenia celého motorového vozidla alebo jeho časti a/alebo
	3. poškodenia alebo zničenia motorového vozidla v dôsledku živelnej udalosti, požiaru, výbuchu, implózie, zrážky zo zvieraťom a/alebo
	4. úmyselného poškodenia alebo zničenia motorového vozidla, vandalizmu.
	5. Poisťovateľ na základe písomnej výzvy poistníka uzavrie poistnú zmluvu s poistníkom najneskôr v   deň uvedenia motorového vozidla do prevádzky v Slovenskej republike, a to najneskôr v deň prvého použitia vozidla. l Podrobná špecifikácia predmetu plnenia bude uvedená v poistnej zmluve. Poisťovateľ nie je oprávnený sa v poistnej zmluve a/alebo v jej prílohách, ak ich obsahuje, odchýliť od ustanovení tejto rámcovej dohody a jej príloh (okrem prípadov uvedených v rámcovej dohode) a osobitných poistných dojednaní, ktorými sa na účely tejto rámcovej dohody rozumejú:
10. havarijné poistenie je dojednané so spoluúčasťou
* pre osobné, malé nákladné a dodávkové vozidlá s najväčšou prípustnou celkovou hmotnosťou neprevyšujúcou 3 500 kg vrátane – **5% min.** **66,39 EUR,**
* pre nákladné vozidlá s najväčšou prípustnou celkovou hmotnosťou prevyšujúcou 3 500 kg vrátane – **5% min. 165,97 EUR**,
* pre vozidlá určené pre odvoz pevného odpadu – **5% min. 165,97 EUR**
1. havarijné poistenie je dojednané s územnou platnosťou
* pre osobné, malé nákladné a dodávkové vozidlá s najväčšou prípustnou celkovou hmotnosťou neprevyšujúcou 3 500 kg vrátane – Slovenská republika a geografická Európa,
* pre nákladné vozidlá s najväčšou prípustnou celkovou hmotnosťou prevyšujúcou 3 500 kg vrátane – Slovenská republika a Česká republika
* pre vozidlá určené pre odvoz pevného odpadu – Slovenská republika a Česká republika
1. súčasťou havarijného poistenia sú aj asistenčné služby, ktorých dojednanie je pre osobné a úžitkové motorové vozidlá, s celkovou hmotnosťou do 3500 kg, v rámci poistenia bezplatné;
2. v rámci havarijného poistenia je kryté aj poistenie čelných skiel u osobných vozidiel s nulovou spoluúčasťou poistníka,
3. hodinová sadzba za opravu motorového vozidla je maximálne do výšky ceny opravy v autorizovanom servise,
4. parciálne škody (hradené v nových cenách) sa budú hradiť do výšky 95% všeobecnej hodnoty motorového vozidla,
5. opravu s hodnotou vyššou ako je dojednaná spoluúčasť Poistníka na motorovom vozidle bude hradiť poisťovateľ priamo servisu – vystavením krycieho listu,
6. poisťovateľ bude akceptovať existujúci spôsob zabezpečenia motorových vozidiel poistníka a poistné sumy (vstupné hodnoty) poistených motorových vozidiel ako nové ceny – vzťahuje sa to na motorové vozidlá vstupujúce do havarijného poistenia od počiatku a taktiež na motorové vozidlá vstupujúce do havarijného poistenia v priebehu trvania rámcovej dohody,
7. poisťovateľ nebude uplatňovať princíp podpoistenia,
8. poisťovateľ nebude vyžadovať vstupné obhliadky motorových vozidiel pri vstupe do havarijného poistenia (vozidlá môžu vstúpiť do poistenia iba nepoškodené a v riadnom technickom stave),
9. havarijné poistenie sa vzťahuje aj na škody spôsobené zvieratami,
10. Sadzby pre výpočet poistného a spoluúčasti sú záväzné a nemenné počas celej doby Havarijného poistenia. Poisťovateľom predložený Sadzobník poistného pre Havarijné poistenie tvorí prílohu č. 3 tejto rámcovej dohody (ďalej len „**Zmluvné dojednania**“).
	1. Pre vylúčenie pochybností platí, že poisťovateľ nemôže znížiť požadovaný rozsah minimálnych požadovaných limitov poistného plnenia uvedených v tejto rámcovej dohode, rozsah osobitných poistných dojednaní uvedený v tejto rámcovej dohode svojimi VPP a/alebo Zmluvnými dojednaniami. V prípade, ak by VPP obsahovali výluky, ktoré by akýmkoľvek spôsobom menili alebo obmedzovali ustanovenia tejto rámcovej dohody, majú ustanovenia tejto rámcovej dohody prednosť pred akýmikoľvek ustanoveniami a výlukami obsiahnutými vo VPP a/alebo Zmluvných dojednaniach. Poisťovateľ nie je oprávnený znížiť požadovaný rozsah havarijného poistenia uvedený v tejto rámcovej dohode svojimi VPP ani inými svojimi zmluvnými dojednaniami.
	2. V prípade, ak návrh poistnej zmluvy nie je v súlade s výzvou poistníka a touto rámcovou dohodou, poistník vráti návrh poistnej zmluvy poisťovateľovi na prepracovanie. Poisťovateľ je povinný prepracovaný návrh poistnej zmluvy doručiť poistníkovi v lehote troch (3) dní odo dňa vrátenia pôvodného návrhu poistnej zmluvy poisťovateľovi na prepracovanie.
	3. Poisťovateľ sa zaväzuje, že súčasťou rámcovej dohody, ako aj poistnej zmluvy uzatvorenej na jej základe, bude kompletný sadzobník alebo individuálne sadzby pre všetky skupiny motorových vozidiel, a to pre prípad, že poistník zakúpi v priebehu účinnosti rámcovej dohody a poistnej zmluvy uzatvorenej na jej základe motorové vozidlá iných skupín ako tie, ktoré sú uvedené v prílohe č. 2a tejto rámcovej dohody.
	4. Poistník je povinný bez zbytočného odkladu poisťovateľovi oznámiť, že nastala škodová udalosť, dať pravdivé vysvetlenie o jej vzniku a rozsahu a jej následkov a predložiť potrebné doklady, ktoré si poisťovateľ vyžiada.
	5. Poistné plnenie je splatné v Slovenskej republike a v mene EUR do pätnástich (15) kalendárnych dní od uzavretia škodového prípadu (len čo Poisťovateľ skončil šetrenie škodového prípadu potrebné na zistenie rozsahu poisťovateľa plniť). Šetrenie škodového prípadu sa musí vykonať bez zbytočného odkladu; ak sa nemôže šetrenie škodového prípadu o rozsahu a výške škody ukončiť do 1 (jedného) mesiaca od kedy sa poisťovateľ o poistnej udalosti dozvedel, je poisťovateľ povinný, ak je základ nároku na poistné plnenie nesporný, na základe písomnej žiadosti poistníka poskytnúť primeraný preddavok.
11. **TRVANIE ZMLUVY, POISTNÁ DOBA, POISTNÉ OBDOBIE**
12. Rámcová dohoda sa uzatvára na dobu určitú, a to na obdobie 24 mesiacov odo dňa nadobudnutia účinnosti tejto rámcovej dohody alebo do vyčerpania finančného limitu bodu 4.1 rámcovej dohody, podľa toho, ktorá skutočnosť nastane skôr.
13. Poistným obdobím poistnej zmluvy je jeden (1) technický rok.
14. Poistné obdobie začína plynúť nultou hodinou dňa a končí dvadsiatou štvrtou hodinou dňa.
15. Ďalším poistným obdobím je každý nasledujúci technický rok.
16. Poistné obdobia jednotlivých vozidiel, ktorých začiatok poistenia je zhodný so začiatkom účinnosti poistnej zmluvy, sa riadi poistnými obdobiami poistnej zmluvy.
17. Poistné obdobie vozidla, ktorého poistenie začalo po dni začiatku účinnosti poistnej zmluvy, začína dňom začiatku poistenia uvedeným v písomnom oznámení podľa rámcovej dohody. Koniec poistného obdobia takto poisteného vozidla je zhodný s koncom poistného obdobia poistnej zmluvy.
18. **FINANČNÝ LIMIT RÁMCOVEJ DOHODY, POISTNÉ, PLATOBNÉ PODMIENKY**
19. Celkový finančný limit tejto rámcovej dohody počas jej účinnosti je ........ EUR (slovom: ...............) bez DPH. Tento finančný limit je maximálny a sú v ňom zahrnuté všetky náklady na predmet plnenia podľa tejto rámcovej dohody. Poistník nie je povinný uvedený finančný limit vyčerpať.
20. Výška celkového ročného poistného sa stanoví v poistných zmluvách podľa počtu motorových vozidiel uvedených v poistnej zmluve a sadzobníku pre všetky skupiny motorových vozidiel, ktorý tvorí prílohu č. 3 rámcovej dohody.
21. Výška poistného je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyplýva z ponuky poisťovateľa vo Verejnom obstarávaní. Poistné sadzby pre výpočet poistného sú záväzné a nemenné počas celej doby trvania havarijného poistenia.
22. Poisťovateľ vyhlasuje, že poistné určené v bode 4.3 rámcovej dohody zahŕňa všetky jeho predpokladané náklady a primeraný zisk, vrátane dane z neživotného poistenia a Poisťovateľ súčasne vyhlasuje, že s prihliadnutím na všetky okolnosti nebude požadovať akékoľvek ďalšie náklady, príplatky, poplatky, či dane, ktoré nie sú zahrnuté v tejto rámcovej dohode a ktoré by musel znášať poistník, ak poistník splní všetky svoje povinnosti ustanovené touto rámcovou dohodou a všeobecne záväznými právnymi predpismi.
23. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby oslobodené od dane z pridanej hodnoty, t. j. výška dane z pridanej hodnoty je 0% (0,00 EUR).
24. Zmluvné strany sa dohodli že úhrada poistného bude vykonávaná bezhotovostným platobným stykom a to ročnými splátkami bez uplatnenia princípu področnosti. Poisťovateľ vykoná predpis (avízo, vyúčtovanie) na úhradu poistného, ktorý musí obsahovať zoznam poistených vozidiel s vyčíslením poistného pre dané splátkové obdobie a každé vozidlo.
25. **OSOBITNÉ USTANOVENIA**
26. **Dopoistenie a odpoistenie motorových vozidiel**
27. Poistník si vyhradzuje právo na aktualizáciu motorových vozidiel uvedených v zozname vozidiel a rozpise poistného. Motorové vozidlá, ktoré budú zaradené do havarijného poistenia v priebehu platnosti a účinnosti tejto rámcovej dohody budú poistené za rovnakých podmienok ako je uvedené v ponuke poisťovateľa predloženej vo Verejnom obstarávaní.
28. Zmluvné strany sa dohodli, že v prípade zakúpenia motorového vozidla bude motorové vozidlo dopoistené okamihom jeho prevzatia poistníkom, pričom poistník túto skutočnosť oznámi bezodkladne odo dňa zakúpenia predmetného motorového vozidla poisťovateľovi.
29. Oznámenie o zaradení motorového vozidla do havarijného poistenia bude zasielané elektronickou formou (e-mailom) formou prihlášky do havarijného poistenia – „zaradenky“ do rámcovej zmluvy, bez nutnosti jej podpisu poistníkom.
30. Vyradenie motorového vozidla z havarijného poistenia bude realizované zaslaním dokladu, ktorý preukazuje skutočnosť zániku havarijného poistenia (ďalej len „**Doklad**“), a to najneskôr do 30 (tridsiatich) kalendárnych dní odo dňa, kedy nastala skutočnosť spôsobujúca zánik havarijného poistenia. Zaslanie Dokladu je možné vykonať elektronickou formou (e-mailom) alebo zaslaním poštou.
31. V prípade zaradenia/vyradenia motorového vozidla z havarijného poistenia, nie je potrené uzatvárať dodatok k tejto Zmluve.
32. Výška poistného pre dopoisťované motorové vozidlá bude určená alikvotne podľa dĺžky trvania havarijného poistenia, a to na základe Sadzobníka.
33. V prípade, ak táto rámcová dohoda neustanovuje inak, zmluvné strany sú povinné zachovávať mlčanlivosť o všetkých informáciách získaných v súvislosti s touto rámcovou dohodou a poistnými zmluvami (ďalej len „**dôverné informácie**“) a žiadna zmluvná strana nie je oprávnená zverejniť alebo poskytnúť dôverné informácie iným osobám bez predchádzajúceho písomného súhlasu dotknutej zmluvnej strany.
34. Dôverné informácie v zmysle tejto rámcovej dohody zahŕňajú najmä informácie strategického, obchodného, marketingového, finančného alebo organizačného charakteru, ktoré sú priamo alebo nepriamo spojené s poskytovaním predmetu plnenia rámcovej dohody a nemožno ich považovať za verejne dostupné.
35. Dôvernými informáciami nie sú informácie, ktoré:
36. sú všeobecne známe, alebo sa stali všeobecne známymi inak ako porušením tejto rámcovej dohody alebo v dôsledku protiprávneho konania tretej strany,
37. boli vyvinuté nezávisle bez použitia akýchkoľvek dôverných informácií podľa tejto rámcovej dohody,
38. boli poskytnuté treťou stranou, ktorá takéto informácie nezískala porušením povinnosti ich ochrany.
39. Za porušenie povinnosti zachovávať mlčanlivosť sa nepovažuje zverejnenie alebo poskytnutie dôverných informácií oprávnenému subjektu na základe povinnosti vyplývajúcej zo všeobecne záväzných právnych predpisov.
40. Poisťovateľ berie na vedomie, že poistník je pre účely tejto rámcovej dohody a poistných zmlúv uzatváraných na jej základe právnickou osobou povinnou sprístupňovať informácie (povinnou osobou) v súlade a v rozsahu uvedenom v § 10 ods. 2 písm. c) zákona číslo 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon o slobodnom prístupe k informáciám**“).
41. Zmluvné strany sa zaväzujú upovedomiť dotknutú zmluvnú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedia.
42. Záväzok mlčanlivosti zmluvných strán platí aj po ukončení zmluvného vzťahu založeného touto rámcovou dohodou.
43. Poisťovateľ je oprávnený vykonať časť plnenia predmetu rámcovej dohody prostredníctvom subdodávateľa uvedeného v Zozname subdodávateľov, ktorý tvorí prílohu č. 5 tejto rámcovej dohody.
44. Počas trvania tejto rámcovej dohody je poisťovateľ oprávnený zmeniť alebo doplniť subdodávateľa uvedeného v prílohe č. 5 rámcovej dohody výlučne len so súhlasom poistníka; poisťovateľ sa zaväzuje spolu s oznámením zmeny alebo doplnenia subdodávateľa uviesť údaje o ňom v rozsahu podľa § 41 ods. 3 zákona o verejnom obstarávaní.
45. Poisťovateľ vyhlasuje, že príloha č. 5 rámcovej dohody obsahuje aktuálne a úplné údaje v zmysle ustanovenia § 41 ods. 3 zákona o verejnom obstarávaní. Zmenu údajov akéhokoľvek subdodávateľa je poisťovateľ povinný bezodkladne písomne oznámiť poistníkovi.
46. V prípade, ak by mal poisťovateľ v súvislosti s poskytnutím plnenia na základe tejto rámcovej dohody spracúvať osobné údaje, zmluvné strany sa zaväzujú uskutočniť všetky úkony tak, aby spracúvanie osobných údajov spĺňalo požiadavky zákona č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a aby sa zabezpečila ochrana práv dotknutej osoby. Spracúvanie osobných údajov sa bude riadiť osobitnou dohodou uzatvorenou medzi zmluvnými stranami.
47. Poisťovateľ sa zaväzuje byť riadne zapísaný v registri partnerov verejného sektora po dobu trvania tejto rámcovej dohody, ak mu taká povinnosť vyplýva zo zákona
č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). Poisťovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Poisťovateľ je povinný na požiadanie poistníka predložiť všetky zmluvy so subdodávateľmi.
48. **ZODPOVEDNOSŤ ZA ŠKODU A ZMLUVNÉ POKUTY**
49. Poisťovateľ, ktorý poruší svoju povinnosť podľa tejto rámcovej dohody, je povinný nahradiť škodu tým spôsobenú poistníkovi, ibaže preukáže, že porušenie povinností bolo spôsobené okolnosťami vylučujúcimi zodpovednosť a zároveň túto okolnosť bez zbytočného odkladu písomne oznámi poistníkovi. Za okolnosť vylučujúcu zodpovednosť sa nepovažuje platobná neschopnosť zmluvnej strany.
50. V prípade, ak poistník neuhradí poistné podľa bodu 4.6 rámcovej dohody, poisťovateľovi vzniká nárok na zaplatenie úrokov z omeškania v zákonnej výške, a to v prípade ak si poisťovateľ tento nárok písomne uplatní u poistníka.
51. Uhradením zmluvných pokút nie je dotknutý nárok zmluvnej strany na náhradu škody a odstúpenie od rámcovej dohody. Poistník má nárok na náhradu škody prevyšujúcu výšku uhradenej zmluvnej pokuty. Lehota na uhradenie zmluvných pokút je tridsať (30) dní odo dňa ich písomného uplatnenia zmluvnej strany.
52. **TRVANIE A UKONČENIE RÁMCOVEJ DOHODY**
53. Táto rámcová dohoda sa uzatvára na dobu určitú, a to odo dňa nadobudnutia jej účinnosti podľa tejto rámcovej dohody, do dvadsaťštyri (24) mesiacov odo dňa účinnosti tejto zmluvy alebo do vyčerpania finančného limitu podľa bodu 4.1 rámcovej dohody, podľa toho, ktorá skutočnosť nastane skôr.
54. Pred uplynutím dohodnutej doby je možné rámcovú dohodu ukončiť:
55. okamžitým odstúpením v prípade jej podstatného porušenia,
56. výpoveďou poistníka,
57. písomnou dohodou zmluvných strán.
58. Na účely tejto rámcovej dohody sa podstatným porušením záväzku vyplývajúceho z tejto rámcovej dohody považuje:
59. ak poisťovateľ v rozpore s čl. II rámcovej dohody odmietne uzatvoriť poistnú zmluvu,
60. porušenie povinností poisťovateľa bodu 5.12 a 5.13 rámcovej dohody,
61. porušenie povinnosti mlčanlivosti podľa bodov 5.2 až 5.8 rámcovej dohody alebo iné neoprávnené nakladanie s informáciami poistníka v súvislosti s plnením tejto rámcovej dohody,
62. ak sa preukáže, že poisťovateľ v ponuke predloženej vo verejnom obstarávaní predložil nepravdivé doklady alebo uviedol nepravdivé, neúplné alebo skreslené údaje,
63. ak je voči zmluvnej strane vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nej zamietnutý návrh na vyhlásenie konkurzu pre nedostatok majetku,
64. ak zmluvná strana vstúpila do likvidácie, alebo bola na ňu zriadená nútená správa,
65. ak je voči zmluvnej strane vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a pod.).
66. Odstúpenie je účinné dňom, kedy bolo doručené druhej zmluvnej strane. Pri odstúpení od rámcovej dohody zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od rámcovej dohody.
67. Túto rámcovú dohodu je poistník oprávnený ukončiť písomnou výpoveďou aj bez uvedenia dôvodu s výpovednou lehotou šesť (6) mesiacov, ktorá začína plynúť prvým (1.) dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
68. Odstúpenie od rámcovej dohody alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia rámcovej dohody, vrátane oprávnenia na náhradu škody, zmluvnej pokuty, riešenia sporov medzi zmluvnými stranami a ostatných ustanovení, ktoré podľa rámcovej dohody alebo vzhľadom na svoju povahu majú trvať aj po ukončení rámcovej dohody. Ustanovenia vzťahujúce sa k usporiadaniu vzájomných právnych vzťahov na základe rámcovej dohody zostávajú v platnosti do momentu ich usporiadania.
69. Zmluvné strany vyhlasujú, že v prípade zmeny osoby poistníka, podmienky tejto rámcovej dohody v plnom rozsahu prechádzajú na nástupnícku spoločnosť. Pre vylúčenie akýchkoľvek pochybností akákoľvek zmena osoby poistníka nezakladá dôvod na ukončenie tejto rámcovej dohody.
70. **VYŠŠIA MOC**
71. Vyššia moc je na účely tejto zmluvy výnimočná udalosť alebo skutočnosť: (i) ktorá je mimo kontroly zmluvnej strany, (ii) proti vzniku ktorej sa zmluvná strana nemohla primerane zabezpečiť pred uzavretím rámcovej dohody, (iii) ktorej sa po jej vzniku nemohla zmluvná strana náležite vyhnúť, alebo ju odvrátiť a (iv) ktorú nie je možné v zásade pripísať druhej zmluvnej strane.
72. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky podľa bodu 8.1 rámcovej dohody. Vyššia moc sú najmä nasledujúce prípady: (i) pandémia nebezpečnej choroby; (ii) legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu; (iii) vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností podľa tejto rámcovej dohody; (iv) vojna, vojnový stav (bez ohľadu na to, či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk; (v) expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať poisťovateľovi; (vi) zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom; a (vii) zmena právnych predpisov, v dôsledku ktorej sa plnenie rámcovej dohody stane celkom alebo sčasti nemožným alebo nedovoleným.
73. Ak vyššia moc bráni, alebo bude brániť niektorej zo zmluvných strán v plnení jej povinností podľa rámcovej dohody, táto zmluvná strana je povinná oznámiť druhej zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota na plnenie tejto rámcovej dohody sa primerane predĺži o vzájomne dohodnutú dobu, minimálne však o dobu trvania vyššej moci.
74. **ZÁVEREČNÉ USTANOVENIA**
75. Poistník ako prevádzkovateľ osobných údajov týmto informuje poisťovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje poistník spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona o verejnom obstarávaní. Získané osobné údaje nepodliehajú profilovaniu, ani automatizovanému rozhodovaniu. Poistník nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u poistníka právo:
76. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
77. namietať spracúvanie svojich osobných údajov;
78. na prenosnosť osobných údajov;
79. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle poistníka (ďalej len „**Informácie o ochrane osobných údajov**“).
80. Poisťovateľ podpisom zmluvy potvrdzuje že:
81. správnosť a pravdivosť osobných údajov, ktoré sa ho týkajú a sú uvedené v tejto zmluve;
82. mu boli poskytnuté Informácie o ochrane osobných údajov;
83. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol poistníkovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
84. Táto rámcová dohoda sa stáva platnou dňom jej podpisu oboma zmluvnými stranami a účinnou dňom nasledujúcim po dni jej zverejnenia v Centrálnom registri zmlúv v zmysle § 47a Občianskeho zákonníka v znení neskorších predpisov a § 5a zákona o slobodnom prístupe k informáciám. Poisťovateľ podpisom tejto rámcovej dohody vyhlasuje, že bol oboznámený s povinnosťou poistníka zverejniť túto rámcovú dohodu v Centrálnom registri zmlúv.
85. Zmeny a doplnenia tejto rámcovej dohody je možné vykonať len formou vzostupne číslovaných písomných dodatkov, podpísaných zmluvnými stranami.
86. Vzťahy zmluvných strán súvisiace s touto rámcovou dohodou a v tejto rámcovej dohode bližšie neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.
87. Ak sú niektoré ustanovenia tejto rámcovej dohody neúčinné alebo ak svoju účinnosť stratia, nebude tým dotknutá právna účinnosť ostatného obsahu tejto rámcovej dohody. Predmetné ustanovenie sa nahradí novým ustanovením, ktoré sa čo najviac blíži účelu, sledovanému zmluvnými stranami.
88. Spory týkajúce sa tejto rámcovej dohody sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto rámcovej dohody sú príslušné všeobecné súdy Slovenskej republiky.
89. Miestom pre doručovanie písomností sú adresy zmluvných strán uvedené v záhlaví tejto rámcovej dohody. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania, a to bezodkladne po tom, čo k takejto zmene dôjde. V prípade, ak nie je táto zmena oznámená druhej zmluvnej strane, miestom pre doručovanie písomností je miesto, ktoré je uvedené v záhlaví rámcovej dohody. Akékoľvek oznámenie alebo akákoľvek iná formálna komunikácia sa považujú za riadne doručené v deň doručenia zásielky príslušnej zmluvnej strane, ak bola zásielka doručená osobne, kuriérskou službou alebo poštou (ako doporučená zásielka), alebo ak adresát odmietne zásielku prevziať dňom odmietnutia prevzatia zásielky. Uvedené sa primerane vzťahuje aj na prípad, kedy sa zásielka vrátila zmluvnej strane ako nedoručená, za deň doručenia sa v takomto prípade považuje deň, kedy sa zásielka vrátila nedoručená. Bežná komunikácia zmluvných strán môže byť uskutočňovaná aj elektronicky. Ak nie je v rámcovej dohode dohodnuté inak, táto forma komunikácie sa nikdy nevzťahuje na právne úkony uskutočňované zmluvnými stranami.
90. Predovšetkým v prípade zmeny obchodného mena, názvu, sídla a právnej formy, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. Pre vylúčenie pochybností platí, že v takýchto prípadoch nie je potrebné uzatvárať dodatok.
91. V prípade rozhodnutia poisťovateľa o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok poisťovateľa, začatia konkurzného konania alebo reštrukturalizačného konania voči poisťovateľovi, jeho vstupe do likvidácie, je poisťovateľ povinný preukázateľne oznámiť poistníkovi uskutočnenie takejto zmeny, a to do desiatich (10) kalendárnych dní odo dňa jej účinnosti, inak zodpovedá za všetky škody z toho vyplývajúce.
92. Táto zmluva je vyhotovená v troch (3) rovnopisoch, z toho dva (2) rovnopisy pre poistníka a jeden (1) rovnopis pre poisťovateľa.
93. Poisťovateľ je povinný do siedmich (7) dní odo dňa podpísania rámcovej dohody podpísať a doručiť do sídla poistníka Antikorupčnú doložku zverejnenú na webovom sídle poistníka: https://www.olo.sk/profil-spolocnosti/integrovany-manazersky-system/.
94. Zmluvné strany vyhlasujú, že ich vôľa vyjadrená v tejto dohode je slobodná a vážna, túto rámcovú dohodu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto rámcovou dohodou zmluvné strany vyjadrujú svojimi podpismi.
95. Neoddeliteľnými prílohami tejto rámcovej dohody sú:
96. Opis predmetu zákazky
97. Cena

 Príloha č. 2a - Štruktúrovaná cenová ponuka

1. Kompletný sadzobník alebo individuálne sadzby pre všetky skupiny motorových vozidiel
2. Návrh individuálnej poistnej zmluvy vrátane Všeobecných poistných podmienok, Osobitných poistných podmienok a/alebo Všeobecných podmienok poskytnutia asistenčných služieb
3. Zoznam subdodávateľov

V Bratislave, dňa V Bratislave, dňa

za poistníka: za poisťovateľa

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Odvoz a likvidácia odpadu a.s. v skratke: OLO a.s.** **[doplniť]**[doplniť] | **[doplniť]**[doplniť] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| **Odvoz a likvidácia odpadu a.s. v skratke: OLO a.s.** **[doplniť]**[doplniť] |  |